b'\n_START_ARTICLE_\nPridi k tolmunu\n_START_SECTION_\nVsebina\n_START_PARAGRAPH_\nGlavna junakinja je h\xc4\x8di Simona, mame Zdenke in o\xc4\x8deta Toneta. Simona je imela nesre\xc4\x8dno otro\xc5\xa1tvo, ker se z njo noben od star\xc5\xa1ev ni hotel pogovarjati. Pogovarjala se je z babico, ki ji je ves \xc4\x8das pripovedovala pravljice in ji odgovarjala na njena otro\xc5\xa1ka nadebudna vpra\xc5\xa1anja, kar pa mami Zdenki ni bilo v\xc5\xa1e\xc4\x8d. O\xc4\x8de Tone je ves \xc4\x8das trdo delal na kmetiji, Zdenka pa ga je odvra\xc4\x8dala od dela. Ker Zdenki Tonetovo trdo delo ni bilo v\xc5\xa1e\xc4\x8d, ga zapusti, odide s kmetije in s sabo vzame h\xc4\x8der Simono. Zdenka je od\xc5\xa1la k drugemu ljubimcu Filipu. Simona je ves \xc4\x8das pogre\xc5\xa1ala babico, dedka in o\xc4\x8deta Toneta, mame Zdenke pa ni marala, ampak jo je hotela poslati k tolmunu._NEWLINE_Skozi celoten roman lahko vidimo, kako dru\xc5\xbeina otroku daje premalo ob\xc4\x8dutka varnosti, trdnosti, topline\xe2\x80\xa6 Opazimo lahko, kako se dru\xc5\xbeina vedno bolj drobi, in da je preve\xc4\x8d ravnodu\xc5\xa1nosti ter premalo ljubezni. Otro\xc5\xa1tvo bi moralo biti kot \xc4\x8dudovita pisana mavrica, da bi lahko otrok iz nje odnesel svetle kamen\xc4\x8dke v svojo prihodnost._NEWLINE_Ob branju knjige so mi po glavi be\xc5\xbeale razli\xc4\x8dne misli. Od tega, kako se lahko oseba tako hitro spremeni, do tega, kako je lahko mama taka oseba, ki svojega lastnega otroka tako zani\xc4\x8duje.\n_START_SECTION_\nZbirka\n_START_PARAGRAPH_\nRoman Pridi k tolmunu je iz\xc5\xa1el leta 1989 v Kme\xc4\x8dki knji\xc5\xbeni zbirki.'